Frá Torrevieja á Spáni . Fjöldi Íslendinga býr í borginni og nágrenni hennar.vísir / getty Guðmundur Freyr Magnússon , sem grunaður er um að hafa banað sambýlismanni móður sinnar aðfaranótt sunnudags í Torrevieja á Spáni , hefur verið ákærður fyrir manndráp . RÚV greinir frá og hefur eftir Beatriz Garcia , upplýsingafulltrúa lögreglu í Alicante . Vísir hefur ekki náð tali af Garcia vegna málsins en hefur sent lögreglu fyrirspurn . Greint var frá því fyrr í dag að dómari á Spáni hefði úrskurðað Guðmund í gæsluvarðhald en ekki fengust upplýsingar um það hversu langt varðhaldið er . Samkvæmt frétt RÚV verður honum haldið þangað til réttarhöld fara fram í málinu . Lögreglan á Spáni hefur hingað til viljað tjá sig afar lítið um málið vegna rannsóknarhagsmuna og enn fást engar frekari upplýsingar um atburðarásina . Guðmundur Freyr hafði undanfarinn eitt til tvö ár verið með annan fótinn á Spáni en móðir hans og sambýlismaður höfðu búið í Torrevieja um nokkurt skeið . Rætt var við móður Guðmundar , Kristínu Guðmundsdóttur , í Fréttablaðinu í morgun þar sem hún lýsti því hvernig sonur hennar braust inn í íbúð þeirra aðfaranótt sunnudags með því að kasta 14 kílóa gaskút í gegnum rúðu . Hann hafi verið vopnaður hnífi og stungið sambýlismann hennar ítrekað . Guðmundur á langan sakaferil að baki hér á landi , eins og fjallað var um á Vísi í gær , og Kristín sagði að þetta væri ekki fyrsta sinn sem sonur hennar hefði veist að sambýlismanni hennar . Íslendingurinn sem handtekinn var á Spáni um helgina , grunaður um að hafa orðið stjúpföður sínum að bana aðfaranótt sunnudags , heitir Guðmundur Freyr Magnússon .